kardosdrur/scandi-wiki huggingface dataset:
Peter Goll

Peter August Goll (født 11. september 1974) er "Partner - Administrerende Direktør" i kommunikationsvirksomheden Substantia. 

Peter Goll rådgiver om ledelse, public affairs og kommunikation. Derudover optræder han jævnligt som politisk kommentator I diverse medier.

Peter Goll har været rådgiver for daværende partiformand Holger K. Nielsen i SF, særlig rådgiver for forhenværende justitsminister Morten Bødskov samt administrerende direktør, nordisk kundedirektør og ledende partner i det skandinaviske kommunikationshus Geelmuyden Kiese. Han har i samme periode været en ofte brugt politisk kommentator i diverse medier. 

Peter Golls omdømme blev i februar 2019 belastet af, at han var medvirkende til Falcks negative kampagne mod konkurrenten BIOS Ambulance Services Danmark i forbindelse med ambulancedriften i Region Syddanmark , en kampagne som af myndighederne er blevet kendt ulovlig. I den forbindelse beklagede Peter Goll sin medvirken og sine fejl i sagen. 

Peter Goll bor på Frederiksberg med sin hustru Stine Luise Goll.

2021: Partner - Administrerende Direktør i Oxymoron Communications (i 2023 omdøbt til først Schultz J og Goll og efterfølgende til Substantia) 

2018 - 2020: Kommunikationsdirektør i Københavns Lufthavn 

2016 – 2017: Senior Vice President Falck Emergency (Global Head of Business Projects og Customer Relations Manager) og en del af Group Management

2014 – 2016: Senior Vice President Falck Healthcare (direktør for borgervendte ydelser) og en del af Group Management i Falck Group

2013 – 2014: Nordisk kundedirektør, Geelmuyden Kiese

2012 – 2013: Særlig rådgiver for justitsminister Morten Bødskov

2011 – 2012: Ledende partner og formand for bestyrelsen, Geelmuyden Kiese DK

2004 – 2011: Senior Partner i Geelmuyden Kiese og medlem af Geelmuyden Kieses nordiske ledergruppe

2004 – 2010: Adm. direktør i Geelmuyden Kiese

2002 – 2003: Kommunikationskonsulent, Geelmuyden Kiese

2000 – 2002: Pressesekretær for SF på Christiansborg og særlig rådgiver for partiformand Holger K. Nielsen
 
2005 – 2014: Politisk kommentator i forskellige medier bl.a.: DR, TV2, Ritzaus Bureau, Børsen, BT, Berlingske Tidende og TV2 News.

2002 – 2004: Medlem af SF’s Forretningsudvalg (meldte sig ud af SF i 2004)

1998 – 2000: Landsformand for SF’s Ungdom

Bachelor i statskundskab på Københavns Universitet

Diplom i ledelse af professionelle servicevirksomheder fra Harvard Business School

 Kæmp for frihedsidealer, så vi fortsat kan skændes , kronik bragt i Børsen d. 9. februar 2017
 http://www.dr.dk/radio/ondemand/p1/orientering-2017-02-07/#!/00:42:45 Trump, propaganda og medierne], deltagelse i P1 Orientering d. 7. februar 2017
 Derfor bukker medierne under for den velsmurte propagandamaskine, debatindlæg bragt i Politiken d. 5. februar
 Når tilliden ryger, bliver demokratiet truet, debatindlæg bragt i Berlingske d. 4. februar
 En spindoktors testamente, kronik fra 2012, bragt i Berlingske

Referencer

Ekstern henvisning 
 Substantia

Spindoktorer
Personer fra Danmark
Personer i Kraks Blå Bog
Bartramsklire

Bartramsklire (Bartramia longicauda) er en vadefugl, der kun er set to gange i Danmark, sandsynligvis som gæst fra Nordamerika. Første gang var 3. november 1920 i Tim ved Ringkøbing, hvor en ung hun blev skudt. Den 8. november 2015 blev arten igen set ved Tipperne i Vestjylland. Bartramskliren er opkaldt efter den amerikanske naturforsker William Bartram (1739–1823). Det videnskabelige artsnavn longicauda betyder 'langhalet' (af latin longus 'lang' og cauda 'hale').

Bartramskliren er nært beslægtet med spoverne, men sættes i sin egen slægt Bartramia.

Kilder 

 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.
 Bartramsklire i Sverige, 18. november 2001  Hentet 16-11-2012.

Eksterne henvisninger 
 Iagttagelser af bartramsklire i DK listen på www.netfugl.dk 

Mågevadefugle
Nordamerikas fugle
Windows Phone

Windows Phone er en serie af operativsystemer til smartphones udviklet af Microsoft og efterfølgeren til deres Windows Mobile-platform. 

Den første udgave, Windows Phone 7, blev udgivet i Europa, Singapore og Australien den 21. oktober 21, 2010, og i USA og Canada den 8. november 2010, Mexico den 24. november og i Asien i 2011.

Windows Phone 8.1, den nyeste offentligt tilgængelige version af styresystemet, blev udgivet den 14. april 2014.

Microsoft ophørte med at bruge navnet Windows Phone, da Windows 10 udkom i 2015. Windows 10 kom i en mobil udgave, der blot hedder Windows 10.

Windows 10 Mobile ophørte d. 10. dec . 2019

Partnerskab med Nokia 
Den 11. februar 2011 på en pressekonference i London annoncerede Microsofts CEO Steve Ballmer og Nokias CEO Stephen Elop et partnerskab der betød, at Windows Phone i fremtiden ville være det primære operativsystem på Nokias smartphones.

Referencer 

Indlejrede styresystemer
Mobile styresystemer
Hurlford Football Club

Hurlford Football Club var en skotsk fodboldklub i Hurlford, Ayrshire, Skotland, som eksisterede i perioden 1875-1923.

Klubben deltog i Scottish Cup i perioden 1877-1923, og det bedste resultat blev opnået i sæsonen 1886-87, hvor den nåede kvartfinalerne.

Ligadeltagelser:
 1891-92: Scottish Federation
 1892-93: Ayrshire League
 1893-97: Ayrshire Combination
 1904-05: Ayrshire & Renfrewshire League
 1906-11: Scottish Combination
 1912-15: Scottish Union
 1919-23: Western League

Kilder / eksterne henvisninger 
 Scottish Football Historical Archive 
 London Hearts Supporters Club - Scottish Cup - Hurlford 
Fodboldklubber i Skotland
Etableret i 1875
Ophørt i 1923
Abercorn Football Club

Abercorn Football Club var en skotsk fodboldklub i Paisley, Renfrewshire, Skotland, som eksisterede i perioden 1877-1920.

Klubben spillede i Scottish Football League i perioden 1890-1915, hvor 7.-pladsen i sæsonen 1890-91 blev dens bedste placering, og i Western League i 1915-20. I Scottish Cup var klubbens bedste resultater semifinalepladserne i sæsonerne 1887-88, 1889-90 og 1890-91.

Kilder / eksterne henvisninger 
 Scottish Football Historical Archive 
 London Hearts Supporters Club - Scottish Cup - Abercorn 

Fodboldklubber i Skotland
Etableret i 1877
Ophørt i 1920
Paisley
Fagbladet FOA

Fagbladet FOA er blandt de største fagblade i Danmark og er fagforeningen FOA's medlemsblad.

Bladet sendes til FOA's 173.000 medlemmer og 5.076 interessenter i regioner og kommuner.
Bladet udkommer i fire versioner, der afspejler opdelingen af faggrupper i FOA:

Faggrupper
Social-sundhed
Pædagogisk
Kost-service
Teknik-service

Referencer

Ekstern kilde og henvisning
Fagbladet FOA 

Tidsskrifter fra Danmark
Josef Merk

Josef (eller Joseph) Merk (15. marts 1795—16. juni 1852) var en østerrigsk violoncellist.

Merk var medlem af operaorkestret i Wien og lærer ved konservatoriet. Han gjorde vidtstrakte koncertrejser og udgav blandt andet fortræffelige etuder for sit instrument.

Kilder 

 

Cellister fra Østrig
Komponister fra Østrig
Salmonsens
Østrigere i 1800-tallet
Orkestret

Orkestret er en dansk komedieserie, der havde premiere på DR1 og DR TV den 1. juli 2022.

Medvirkende

Modtagelse 

Orkestret blev overvejende positivt modtaget af det danske anmelderkorps. Kristeligt Dagblad og Filmmagasinet Ekkos anmeldere uddelte begge fem ud af seks stjerner og betegnede henholdsvist serien som "en morsom skildring af gammel sexisme i en ny verden" og "en morsom hudfletning af #MeToo-bevægelsen". Dagbladet Politiken uddelte fem ud af seks hjerter, kaldte serien for en sylespids satire og skrev, at især Frederik Cilius og Rasmus Bruun leverede stærke skuespilpræstationer. Soundvenues anmelder kaldte serien for uskarp og gav den blot tre ud af seks stjerner. Ifølge anmelderen var Cilius' karakter seriens klare lyspunkt.

Referencer

Eksterne henvisninger 

 Orkestret på DR TV
 

DR-serier
Danske tv-serier fra 2020'erne
Scolopax

Scolopax (skovsnepper) er en slægt af vadefugle. Slægten omfatter otte arter i verden, hvoraf de fleste er endemiske arter for visse øer i Asien og Oceanien
.

I Europa er skovsneppe (Scolopax rusticola) meget udbredt. Scolopax er sandsynligvis det gamle græske navn for skovsneppe (skolops betyder 'en spids pæl' og hentyder til næbbet)
.
'Scolopax' har givet navn til hele familien af sneppefugle (Scolopacidae).

Noter

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 

Mågevadefugle
Kiasme

En Kiasme er en retorisk stilfigur. Ordet stammer fra det græske bogstav χ (chi) og betyder "krydsstilling".

Den har samme struktur som antimetabolen og er en modsætningsfigur med strukturen a-b-b-a, som tilfører sproget rytme og patos. En kiasme kan forekomme på sætningsniveau, men fortællinger kan også være opbygget efter en kiastisk struktur, eller indeholde kiastiske elementer, hvor noget udvikler sig til det modsatte (omvending/spejling/inversion). Holbergs komedie Jeppe på Bjerget er et eksempel på en handling med en kiastisk struktur, hvor tingene bliver vendt på hovedet, da bonden Jeppe ved list bliver forvandlet til baron for til sidst at ende som bonde igen.

Eksempel 
En af de mere kendte kiasmer er fra John F. Kennedys indsættelsestale fra 1961:

Troper og stilfigurer
Stilistik
Retorik
Græske ord og vendinger
Nyenskans

Nyenskans (, ,  men almindeligvis kendt som Канцы i 1600-tallet) var en svensk fæstning opført som støttepunkt i forsvaret af Ingermanland, beliggende ved Nevas udløb i Finske bugt. Den lå på et næs, som dannedes der, hvor den lille å Okhta (, Sortebæk) flyder ud i Neva. I tilknytning til fæstningen byggedes byen Nyen. Rester af befæstningen kan endnu ses på Nevas nordøstlige strand efter passage af broen i Nevskij Prospekts østre del.

Forgængere 

Byggeriet af Nyenskans påbegyndtes i 1611, men arbejdet gik langsomt. En tidligere svensk fæstning havde ligget på samme sted i middelalderen. I 1299 havde Torgils Knutsson opførte et forsvarsværk ved navn Landskrona på en holm i Neva, men denne var dog allerede i 1301 blevet ødelagt af russerne. Formentlig var det på den samme holm, at svenskerne i 1573 og 1583  påbegyndte opførelsen af de nye befæstninger, som senere fandt deres fortsættelse i den år 1611 opførte Nyenskans. Fæstningsanlæggene var i alle tilfælde blevet opførte for at holde russerne væk fra Østersøen og for at opretholde kontrol over handelen med Rusland. Selve befæstningen kom til at ligge på Ochtas sydlige strand og byen på den nordlige.

Under krigen i 1656 indtog russerne fæstningen, dræbte byens indbyggere og afbrændte husene. Samme år generobrede Gustaf Eriksson Horn byen. Russerne havde overgivet fæstningen. Nyenskans hentede sig snart fra krigens ødelæggelser. 

Under Store nordiske krig påbegyndte russerne i foråret 1703 et angreb mod Nyenskans og opfordrede fæstningens forsvarere at kapitulere. I fæstningen fandtes kun en besætning på cirka 600 svenske soldater, og efter et par dages bombardement var de rede til at indgå en våbenhvile i maj 1703. Fæstningens krudtforråd var ligeledes blevet ramt og var eksploderet. Dette sammen med russernes store overmagt - de var 20.000 - gjorde forsvarerne nedtrykte. Trolig var de fleste byboere flygtede allerede tidligere.

Efter Store Nordiske Krig 

Zar Peter den store gav senere ordre til, at den svenske befæstning skulle nedrives. Stenene skulle i stedet føres til øen Hareøen nærmere ved flodens munding – stedet, hvor Sankt Petersborg blev grundlagt. Af Nyenskans blev så godt som intet tilbage, omend den imponerende lysekrone, der havde hængt i dens kirke, nu findes i Finska Kyrkan i Stockholm.

De sidste spor af fæstningen fjernedes i midten af 1900-tallet.

Mindesmærke og museum 

Den 15. juni 2000 blev på initiativ af Rikard Högberg rejst et monument til minde om Nyenskans i Sankt Petersburg på stedet, hvor den tidligere befæstning havde ligget. I maj 2003, i forbindelse med Sankt Petersburgs 300-årsjubileum, åbnedes tillige et museum for Nyenskans på stedet.

Eksterne henvisninger 

 Marianna A. Kulkova, Tatiana M. Gusentsova, Evgeny M. Nesterov and Petr E. Sorokin: "Archaeological and paleogeographic evidence on the development of the Neva River (Baltic Basin, Russia)" (GERMANIA 92, 2014; s. 1-32)
 Rysslandskartan på Kungliga Biblioteket  (svensk)
 Namn i Nyen på 1600-talet  (svensk)

Sveriges historie
Ruslands historie
Bygninger, konstruktioner og anlæg i Sankt Petersborg
Felipe Guaman Poma de Ayala

Felipe Guaman Poma de Ayala (født efter 1535 – død efter 1616), også kendt som Guamán Poma eller Huamán Poma, var en Andes-indianer fra det sydlige Peru, som i 1612-15 skrev en rapport til den spanske konge om forholdene i Peru efter den spanske erobring af Inkariget. 

Værket, Inka-krøniken – El primer nueva corónica y buen gobierno, er den eneste kilde til et Andes-indiansk syn på erobringen og på de første 100 år af den spanske kolonis historie. Værket udgør således en uomgængelig kilde til forståelsen af den langvarige proces fra erobring og undertrykkelse til uafhængighed og frihed. 

Håndskriftet indeholder 400 helsides sort-hvide pennetegninger.

Eksterne henvisninger 
Den digitale udgave hos Det Kongelige Bibliotek: 
 Guaman Pomas Inka-krønike 
 The Guaman Poma Website 

Koloniseringen af Amerika
Inkariget
Kulturarv
Personer i 1500-tallet
René Boye-Larsen

René Boye-Larsen er en fiktiv person fra den danske tv-serie TAXA. Figuren spilles af den danske skuespiller Anders W. Berthelsen.

Rene er 27 år, taxachauffør og kæreste med radiopigen Stine Jensen, men de slår op midtvejs i sæson 1 på grund af Renes ludomani. Han kommer dog ud af det og bliver senere kæreste med Gitte. De slår desværre også op senere, på grund af at han vil `være fri igen', da han føler sig presset efter at være blevet vognmand og far til Mikes barn Carla. Han begynder at tage stoffer, som han leverer via taxaer. Det ender med at han får en kæmpe gæld på grund af stoffer, som han dog får betalt. I slutningen af serien bliver han kæreste med ejendomsmægleren Anna.

Noter 

TAXA
Fiktive personer fra Danmark
George McKenzie

George McKenzie (22. september 1900 - 5. april 1941) var en skotsk bokser som deltog i OL 1920 i Antwerpen.

McKenzie vandt en bronzemedalje i boksning under OL 1920 i Antwerpen. Han kom på en tredjeplads i vægtklassen, bantamvægt.

Hans bror James McKenzie vandt en sølvmedalje under OL 1924 i Paris.

Eksterne henvisninger 
 Profil på sportsreference.com  

Boksere fra Skotland
Olympiske boksere fra Storbritannien
Olympiske deltagere for Storbritannien
Olympiske bronzemedaljevindere fra Storbritannien
Medaljevindere ved sommer-OL 1920
Boksere ved sommer-OL 1920
James McKenzie

James McKenzie (13. august 1903 - 8. januar 1931) var en skotsk bokser, som deltog i OL 1924 i Paris.

McKenzie vandt en sølvmedalje i boksning under OL 1924 i Paris. Han kom på en andenplads i vægtklassen fluevægt.

Hans bror George McKenzie vandt en bronzemedalje under OL 1920 i Antwerpen.

Eksterne henvisninger 
 http://www.sports-reference.com/olympics/athletes/mc/james-mckenzie-1.html 

Boksere fra Skotland
Olympiske boksere fra Storbritannien
Olympiske deltagere for Storbritannien
Olympiske sølvmedaljevindere fra Storbritannien
Boksere ved sommer-OL 1924
Medaljevindere ved sommer-OL 1924
Tage Nissen

Tage Nissen (født Tage Nissen Pedersen 4. juni 1899 i Esbjerg - ?) var en dansk forfatter, der hovedsageligt skrev rejsebøger om Latinamerika, men også har udgivet populærhistoriske værker og skønlitteratur.

Som ung udvandrede han til Argentina i 1920, men rejste senere hjem til Danmark og blev gift med Mette Nissen. Senere rejste parret sammen rundt i Sydamerika.

Hans hovedindsats som rejsebogsforfatter er den serie han 1950-60 udgav med rejseskildringer fra hvert land i Sydamerika.

Bibliografi 

 Pampas, 1929. (hæfte om Argentinas sletter)
 Undervejs, 1939. (rejsebog)
 Mænd, 1943. (roman)
 Det store grønne land, 1950. (om Brasilien)
 Landet på verdens bagside, 1951. (om Chile)
 Mellem vinden og døden, 1952. (om Venezuela)
 Levende Landeveje, 1953. (om Ecuador)
 Inca, 1954. (om Peru)
 Åbne Horisonter, 1956. (om Argentina)
 Det sande Eldorado, 1957. (om Colombia)
 Riget på verdens ryg, 1958. (om Bolivia)
 Kvindens Land, 1959. (om Paraguay)
 Banda Oriental, 1960. (om Uruguay)
 Caribiske Strejftog, 1962.
 Rejser i min fødeby Esbjerg'', 1968.

Drengebøger 
 Chris og Andres i Peru 
 Chris og Andres i Chile
 Erik og Leif i Argentina

Ekstern henvisning 
 Tage Nissen på Dansk Forfatterleksikon
 Danske Litteraturpriser – Tage Nissen

Rejsebogsforfattere fra Danmark i 1900-tallet
Dansksprogede forfattere fra Danmark
Buru torein

Buru torein (Blå Tog, ; burū torein) er betegnelsen for langdistance-sovevognstog i Japan, der har fået sit tilnavn på grund af togvognenes farve. Togene består af enten type 14, 20 eller 24 sovevogne, og betjener seks ruter, der forbinder større destinationer over store afstande i Japan. Fem Buru torein-ruter blev indstillet i 2008 og 2009. Japan Railways Group (JR) forventes ifølge avisen Asahi Shimbun også at udfase de øvrige sovevognstog med tiden.

Det første Buru torein var kendt som Asakaze. Det kørte første gang mellem Hakata-ku i det vestligste Japan og hovedstaden Tokyo i 1956; vogne med luftkonditionering kom til to år senere.

Eksterne henvisninger 

Jernbanetransport i Japan
Etableret i 1956
Frihedsmuseets modstandsdatabase

Frihedsmuseets modstandsdatabase, er en database som blev lanceret i maj 2009 under Nationalmuseets regi med det formål at registrere danske modstandsfolk.

Databasen beskriver relevante personer, med oplysninger om deres tilknytning til den danske modstandsbevægelse, dæknavne, notater om udførte missioner etc.

Eksterne henvisninger 
Nationalmuseet - Frihedsmuseets modstandsdatabase 

Etableret i 2009
Nationalmuseet
Modstandsfolk fra Danmark
Netdatabaser fra Danmark
Ingrid Skovgaard

Ingrid Elisabeth Skovgaard Raben (født 7. marts 1938, død 8. oktober 2013 i Hillerød) var en seminarielærer, talepædagog og DR-medarbejder, kendt fra underholdningsprogrammet for børn, Ingrid og Lillebror, som blev sendt i DRs Kikkassen fra 1966 til 1976.

Hovedpersonerne var Ingrid Skovgaard og dukken Lillebror (der fik stemme af Bob Goldenbaum). De to brugte aldrig manuskript, de første syv år blev Kikkassen oven i købet sendt direkte. Det var med andre ord ren improvisation.

Ingrid og Lillebror lavede også en enkelt Tv-julekalender, Hos Ingrid og Lillebror, der blev sendt i 1971.

Ingrid Skovgaard var uddannet pædagog, da hun begyndte sit bijob som vært i programmet Ingrid og Frederik - en forløber for Ingrid og Lillebror. Efter få måneder fik dukkeføreren af dukken Frederik et andet job, og Bob Goldenbaum trådte til og fik Lillebror. Det blev til 11 års samarbejde mellem Bob og Ingrid, der sideløbende med programmet passede sit arbejde som underviser på pædagogisk seminarium, hvor hun uddannede pædagoger.

I 1969 og igen i 1973 blev en del af udsendelserne båndet og sendt forskudt, da Ingrid var på barselsorlov. Bortset fra det var de første syv års optagelser direkte og uden manus.

Mens Ingrid arbejdede på fjernsynet og underviste kommende pædagoger, uddannede hun sig også til tale-høre-pædagog.

Referencer

Eksterne henvisninger 
 
 

Ansatte i DR
Lærere fra Danmark
Personer fra Silkeborg
István Énekes

István Énekes (20. februar 1911 i Budapest - 2. januar 1940 smst) var en ungarsk bokser, som deltog i OL 1932 i Los Angeles.

Énekes blev olympisk mester i fluevægt ved den olympiske bokseturnering i 1932. Han vandt ligeledes guld ved Europamesterskaberne i amatørboksning 1930 og 1934 begge gange i Budapest.

Han begik selvmord i 1940.

Eksterne henvisninger 

Boksere fra Ungarn
Olympiske boksere
Olympiske mestre fra Ungarn
Boksere ved sommer-OL 1932
Personer der har begået selvmord
David Carstens

David Krynauw Enslin "Dave" Carstens (september 1914 - 6. august 1955) var en sydafrikansk bokser som deltog i OL 1932 i Los Angeles.

Carstens blev olympisk mester i boksning under OL 1932 i Los Angeles. Han vandt en guldmedalje i vægtklassen, letsværvægt.

Eksterne henvisninger 
 http://www.sports-reference.com/olympics/athletes/ca/dave-carstens-1.html 

Boksere fra Sydafrika
Olympiske boksere
Olympiske mestre fra Sydafrika
Boksere ved sommer-OL 1932
Ostpreussisches Landesmuseum

Ostpreussisches Landesmuseum (Østpreussiske Landsmuseum) i Lüneburg, Niedersachsen i Tyskland blev etableret i 1987 som videreudvikling af Ostpreussischen Jagdmuseum (Østpreussiske Jagtmuseum) skabt af skovrider Hans Loeffke. Museet dokumenterer og mindes den tidligere tyske provins Østpreussens historie, kunst og kultur, men også landskabet og dyrelivet. Siden foråret 2009 er museets direktør historikeren Dr. Joachim Mähnert.

Eksterne henvisninger 

Officiel hjemmeside 

Museer i Tyskland
Niedersachsen
Museer etableret i 1987
Håbo kommun

Håbo kommune ligger  i landskapet Uppland i den sydvestlige del af det svenske län Uppsala län. Kommunens administrationcenter  ligger i byen Bålsta, ca. 50 km nordvest for Stockholm. Kommunen ligger ved nordsiden af søen  Mälaren, og E18 passerer gennem kommunen.

I kommunen ligger Skoklosters slot, der er et af Sveriges førende barokmuseer, og Lasse Åbergs Åbergs museum viser Disney-samleobjekter.

Byer
Håbo kommune har seks byer.
Indbyggere pr. 31. december 2005.

Eksterne kilder og henvisninger

”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.
Helsingør Theater

Helsingør Theater er et teater i en enkel klassicistisk stil i Den Gamle By i Aarhus. Det er Danmarks ældste købstadsteater og Danmarks ældste scene bevaret i sin oprindelige form.

Teatret lå oprindeligt på hjørnet af Bjergegade og Groskenstræde i Helsingør 
.

Helsingør Theater blev opført og drevet af teaterforeningen Det Dramatiske Selskab, som bestod af byens borgere. 

Borgerne tegnede aktier og havde dermed selv andel i og ansvar for deres teater. Her blev spillet forestillinger af lokale amatører og af omrejsende, professionelle aktører. Således har teaternotabiliteter som Johanne Louise Heiberg, Ludvig Phister og Olaf Poulsen stået på teatrets scene. 

Teatret var samtidig byens festsal, og fra 1903 og frem til lukningen i 1957 rummede teatret også byens biograf, Kosmorama. I september 1903 viste fotografen Peter Elfelt en film på en times varighed i Helsingør Theater, og denne begivenhed markerer filmens indtog i byen. 

Få år efter købte ejeren af teatret Anton Petersen det første filmforevisningsapparat. Helsingør Theater eller Kosmorama, som biografen kom til at hedde, var det første sted i Helsingør, hvor publikum kunne se levende billeder. Fra 1917 fungerede teatret først og fremmest som byens biograf. 

Teatret og biografen var i 1957 så utidssvarende, at byrådet i Helsingør vedtog at rive teatret ned for at give plads til en moderne biograf. 

Teaterbygningen blev derefter flyttet til Den Gamle By, og her blev den efter rejsegildet i 1959 og et par års gennemrestauring genindviet 2. december 1961. 

Oprindeligt var teatersalen udstyret med rækker af træbænke, men i den genskabte teatersal er de lidt mere magelige stole fra 1917 benyttet; ellers fremtræder teatret som ved indvielsen i 1817 med de originale farver og dekorationer. Teatersalen er udstyret med en balkon med de oprindelige bænkerækker, og under scenen er der teatertekniske installationer til at lave torden, regn og stormvejr. 

Teatret, som har har plads til 237 personer, bruges til kulturelle begivenheder. Det anvendes ofte til gæstespil og koncerter og har fra 1962 huset Sommer Operaen og fra 1963-1967 Holbergspillene.

Bibliografi 
 Jessen, C V - Helsingør Theater i Årbog for Den Gamle By 1963 
 Nyrop-Christensen, H - Teaterforhold i Helsingør i gamle dage i Årbog for Den Gamle By 1961 
 Nyrop-Christensen, H - Helsingør Theater 1817-1967 

Theater
Kultur i Aarhus
Teatre i Aarhus
Bygninger i Den Gamle By
Etableret i 1817
Etableret i 1961